"Cristina räägib koguaeg sellest, et ta seisab vaeste eest, keda meie riigis jagub rohkem kui üheski teises Ladina-Ameerika riigis. Samal ajal kui Cristina vehib televiisoris kätega ja seisab vaeste eest, on tal näpu otsas alati  millegipärast uus Gucci või Hermesi kott või nina peal uued disaineri päikseprillid, mida ta riigi rahade eest endale pidevalt juurde ostab. Mul on häbi meie presidendi pärast. Argentiina oli kunagi maailma üks rikkamaid riike ja vaata, mis sellest nüüd on saanud?!" kurvastas ajakirjanikust Joaqin. Ta lisas veel, et mõnikord ilmub presidendiproua kõikides telekanalites näiteks keset filmi või mõnda populaarset saadet ja räägib järsku kolm minut jutti sellest, mis ta riigi vaeste heaks on teinud.